text: শূন্য রানে ফিরে গেলেন আফ্রিদি | BD Times365
  আপডেট : ২ মার্চ, ২০১৬ ২১:০০
  এশিয়া কাপের গুরুত্বপূর্ণ ম্যাচে টস জিতে আগে ব্যাট করতে নেমে শুরুতেই চাপের মধ্যে রয়েছে পাকিস্তান। বুধবার মিরপুর শেরেবাংলা স্টেডিয়ামে বাংলাদেশের পেস অ্যাটাকে অনেকটাই কোনঠাসা আফ্রিদি শিবির। মাত্র ১৮ রানেই তিন উইকেট হারিয়েছে তারা।
  দ্বিতীয় ওভারের প্রথম বলেই পাক ওপেনার খুররম মানজুরকে উইকেটের পেছনে মুশফিকের হাতে ক্যাচ বানান পেসার আল আমিন হোসেন। পাকিস্তানের দলীয় রান তখন মাত্র এক।
  কাঁপতে থাকা পাকিস্তান শিবিরে এরপর অধিনায়ক মাশরাফির আঘাত। ৪.৫ ওভারে পাকিস্তানের অভিজ্ঞ ব্যাটসম্যান মোহাম্মদ হাফিজকে এলবিডব্লিউর ফাঁদে ফেলেন নড়াইল এক্সপ্রেস। ১১ বলে মাত্র দুই রান করে টেস্ট মেজাজে বিদায় নেন হাফিজ। যদিও মাশরাফির এলবিডব্লিউর আউট নিয়ে কিঞ্চিত সংশয় রয়েছে। কারণ রিপ্লেতে দেখা গেছে, বল আসলে চলে যেতে স্ট্যাম্পের উপর দিয়ে।
  দুই ওভারে মেডেনসহ মাত্র এক রান। উইকেটের দেখা না পাওয়া তাসকিন সফল তার তৃতীয় ওভারে। ৮.২ ওভারে তাসকিনের বলে ছক্কা হাঁকাতে গিয়ে সাকিবের তালুবন্দী হন উমর আকমল। অনেক উচুতে উঠা বলটি বেশ দায়িত্বের সঙ্গেই লুফে নেন সাকিব। পাকিস্তানের দলীয় রান তখন ২৮। আর ১১ বলে মাত্র ৪ রান করে ফেরেন উমর আকমল। টি২০ ম্যাচটিতে যেন টেস্টের আবহ বিরাজ করছে।
  তবে পাকিস্তানের বিপদে ব্যাট হাতে হাল ধরেন পঞ্চম উইকেট জুটিতে শোয়েব মালিক ও সরফরাজ আহমেদ। এই জুটিতে তারা রান তোলে ৭০। শেষ অবধি শোয়েব মালিকে ফিরিয়ে এই জুটি বিচ্ছিন্ন করেন স্পিনার আরাফাত সানি। ১৬.৪ ওভারে সানির বলে ছক্কা হাঁকাতে গিয়ে সাব্বিরের হাতে তালুবন্দী হন শোয়েব মালিক। তবে সাজঘরে ফেরার আগে করে যান ৩০ বলে ৪১ রান।
  এই রিপোর্ট লেখা অবধি পাকিস্তানের সংগ্রহ ১৭.২ ওভারে ৫ উইকেটে ১০২ রান।
  পাকিস্তান একাদশ: মোহাম্মদ হাফিজ, শারজিল খান, খুররমম মানজুর, উমর আকমল, শোয়েব মালিক, সরফরাজ আহমেদ, শহীদ আফ্রিদি, আনোয়ার আলী, মোহাম্মদ সামি, মোহাম্মদ আমির ও মোহাম্মদ ইরফান।